Nikki Haley
Nikki Haley Res apud Vicidata repertae: Nativitas: 20 Ianuarii 1972; Bamberg Patria: Civitates Foederatae Americae Nomen nativum: Nimarata Nikki Randhawa Familia Genitores: Ajit Singh Randhawa; Raj Kaur Randhawa Coniunx: Michael Haley Nikki Haley, nomine nativo Nimrata Randhawa (die 20 Ianuarii 1972 nata in oppido Bamberg Carolinae Meridianae) est politica et legata Civitatum Foederatarum. Nikki Haley filia est Indianorum religionis Sikh, matris iure eruditae, patris in agronomia, qui ex Amritsar ad Vancuverium Canadae, deinde in Carolinam Meridianam migrati sunt ubi ille professor apud collegium Voorhees meruerit. Ipsa in universitate Clemson arti rationariae studuit. Deinde apud societatem vestiatoriam a matre conditam operam dedit, sed, factionis republicanae sodalis, ab anno 2004 legata est camerae repraesentantium civitatis nativae, originis Indicae prima. Anno 2010 iterumque anno 2014 gubernatrix civitatis electa est. Die 27 Ianuarii 2017, praeside Donaldo Trump, Nikki Haley legata Nationibus Unitis facta est et ex hoc officio par consiliariis praesidis. Munus gubernatoris ergo renuntiavit, successore Henrico McMaster.